  Виталий Пронин Чорыг медло лытэм но сьӧмтэм. Одно ик пӧзьтоноПисэелэн пиньыз усиз. Шонергес вераса, ишкалтӥ ачим. Сисьмем вылэм. Коӵышлэн но пиньыз усе шат? Юлия Р, Алнаш ёрос Таза писэйлэн 30 йылсо пиньыз. Ымысьтыз туж кӧш зын лыктэ ке, пинь сӥльыз тульӟылэмын ке, пиньыз сисьме яке усе ке, сак кариське: та нырысетӥ тодмет гинэ - коӵыш секыт висьыны кутске. Ӝегатскытэк вазиське пудо эмъясьлы.Ымпуш висён герӟаськемын умойтэм сюдэмен. Кин ке магазинысь басьтэм сиёнэн писэйзэ сюдэ, кин ке тусяз понэ сое, мае ачиз сие. Огзэ умой чаклано: сиён чырсамын медаз луы. Куддыр малпаськомы: сиёнэз азяз луиз ке, ку мылыз потӥз, соку сиськоз, эсьма, сютэм уз улы. Но талэн умойтэм палыз но вань. Тусьын сиёнэз уг бырылы ке, коӵыш ялан сиське, адями сямен, ассэ ачиз алыны со уг быгаты. Таин валче кӧяны кутске, олокыӵе но висёнъёс дэмӟо. Туж ӵем пумиське диабет. Соин ик коӵышез тупатэм дыре сюдоно. Тужгес умой вакыт: 8 час ӵукна но 18 час ӝыт. Та дыре со тужгес шумприч.Таза коӵышлэн сием потон мылкыдыз бадӟым. Асьтэос ӝӧк сьӧрын пукыкуды но, со ялан кураськоз. Но сыӵе дыръя ӝӧк вылысь номыре эн сётъялэ. Тупатэм дыръя сюдӥськоды ке, чурыт кариське. Кӧй люканы кутскиз шуыса, адӟиськоды ке, ичигес сиён сётъялэ. 3-4 килограммъем коӵышлы нуналлы быдэ кулэ 150-300 грамм сиён. Одно ик азяз мед луоз чылкыт ву. Коӵышлы мае но кызьы сюдоно: - сӥль яке пуштӥрлык: сотэк живот лябӟоз. Зэм, сӥлез, 1 сантиметр быдӟалаем вандылыса, сётъяно. Умой луоз, ыль луиз ке. Пиньёслы но уж сюроз, кӧтыз но ӝог тыроз. Но пиньёсыз но пинь сӥльыз ляб ке, фаршез жаляно ӧвӧл. Кӧё медаз луы - кӧтаз йӧтыны быгатоз. Воксё возиськоно курег ку сётъямлэсь - ӝушезлы секыт йӧтоз. Туж чакласьконо пуштӥрлыкен но. Кылсярысь, ыль мус кӧтсэ кизертоз, пӧзьтэмез - чурытомытоз. Сое арняяз 1 пол 50-80 граммен сяна сётъяны но кулэ ӧвӧл. Татын А витаминэз трос, мугорын уно луэ ке, лыос висьыны кутско.- лы пиньёссэ шерыны юрттэ ик. Но тылобурдо чырты кадьёс гинэ тупало, со но ыль луыны кулэ. Бадӟым лыэз коӵыш пиньыныз пильылоз но, соиз ньылоназ мертчиськыны быгатоз. Соин ик лы ӧд сётъялэ ке но, номыр уродэз ӧвӧл.- чорыг медло лытэм но сьӧмтэм. Одно ик пӧзьтоно. Шурысь кутэмез уката но кышкыт - паразитъёсыз трос. Соин ик чорыгез арняяз 2-3 пол сяна сётъяно ӧвӧл.- скал йӧлэз бадӟым коӵышъёс уг ярато - кӧтазы йӧтэ. Со интые кузятэм (творог) сётъялэ. Йӧлэз коӵышпиослы гинэ сётъяно 8 толэзёзь.- кеньырын туж трос углеводэз но сетчаткаез, сотэк коӵыш нокызьы уг быгаты. Зэм, писэй - парсь ӧвӧл, соин ик рис, сезьы, сьӧдчабей кеньыръёсты, адямилы сямен, рос-прос пӧзьтоно.- Сема вӧй, оливковой, етӥн вӧй - жаль ке ӧвӧл, нуналлы быдэ 2-3 шапык ке но будэтэ. Гонэз чиляны ӧдъялоз, мылкыдыз капчиялоз. Та сиёнъёс пӧлысь котькудзэ нимаз сётъяны тыршоно. Сӥлез кузятэмен сурады ке, кӧтыз «пӧзьыны» ӧдъялоз. Умой сюдӥды ке, писэйлэн мылкыдыз но, тазалыкез но котьку умой луоз. Туспуктӥз Чудья Жени Теги: пудоэмъян  